Sapiegų parko liepa

Sapiegų parko liepa arba Seniausia liepa – seniausia Vilniaus liepa,http://www.kpd.lt/Sapiegu-ansamblis/index.php?option=com_content&view=article&id=5&Itemid=6 http://lzinios.lt/lzinios/Lietuvoje/Restauruojami-nuo-privatizacijos-isgelbeti-Sapiegu-rumai-foto  auganti Antakalnyje įsikūrusių Sapiegų rūmų (buv. Sapiegos ligoninės) parke, netoli ištaigingų įvažiavimo vartų prie Antakalnio gatvės. Sapiegoms priklausiusios rezidencijos parkas – seniausias ir vienas iš ryškiausių taisyklingo geometrinio barokinio parko pavyzdžių Lietuvoje.

Ši liepa nuo 1996 m. gegužės 29 d. yra Vilniaus miesto savivaldybės saugomas botaninis gamtos paveldo objektas. Prie medžio įrengtas informacinis stendas.

2014 m. pavasarį senoji Vilniaus krašto liepa buvo tvarkoma: formuojama medžio viršūnė, šalinamos negyvos šakos ir menkavertės ataugos.
miniatiūra|180px|left|Į ligoninės pusę

2023 m. liepos 18 d. audra nulaužė Sapiegų parko liepą.

 Duomenys 
 Medžio rūšis: mažalapė liepa (Tilia cordata Mill.)
 Aukštis: 28 m
 Kamieno apimtis 1,3 m aukštyje: 4,40 m
 Amžius: apie 350 metų (kituose šaltiniuose – apie 300 metų)

 Šaltiniai 

 Nuorodos 
 Saugomų teritorijų valstybės kadastras  

Kategorija:Vilniaus saugomos teritorijos
Kategorija:Antakalnis
Kategorija:Lietuvos gamtos paveldo objektai